ອົງການອະນາໄມໂລກ ເຕືອນວ່າ ການລະບາດ ຂອງເຊື້ອໄວຣັສ ອີໂບລາ ແມ່ນແຜ່ໄປໄວຫລາຍ (ວີດີໂອ)
ອົງການ​ອາ​ນະ​ໄມ​ໂລກ ​​ເຕືອນ​ ບັນດາ​ປະທານາທິບໍດີ ຂອງພວກປະ​ເທດ​ອາ​​​​​ຟຣິກາ​ຕາ​ເວັນ​ຕົກ ທີ່ຖືກກະທົບໂດຍເຊື້ອ Ebola ວ່າ ການລະບາດແຜ່​ລາມ ໄປໄວກວ່າ​ ຄວາມ​ພະຍາຍາມ ​ຈະຄວບຄຸມ​ມັນ.
ຫົວໜ້າອົງການອານະໄມໂລກ WHO ໄດ້ເຕືອນບັນດາປະທາ ນາທິບໍດີ ຂອງ ພວກປະເທດອາຟຣິກາຕາເວັນຕົກ ທີ່ຖືກຄຸກ ຄາມໂດຍເຊື້ອ Ebola ນັ້ນວ່າ ການລະບາດຂອງເຊື້ອດັ່ງກ່າວ ກຳລັງແຜ່ລາມໄປໄວກວ່າ ຄວາມພະຍາຍາມຈະຄວບຄຸມມັນ ຫົວໜ້າອົງການ WHO ທ່ານນາງ Margaret Chan ກ່າວ ວ່າ ຖ້າຫາກການແຜ່ລະບາດ ຮ້າຍແຮງຍິ່ງຂຶ້ນ ຜົນທີ່ຕິດຕາມ ມາກໍອາດສາມາດເຖິງຂຶ້ນ “ຫາຍະນະ” ໄດ້ ໃນແງ່ຂອງການ ເສຍຊີວິດ ແລະການທຳລາຍທັບມ້າງທາງດ້ານເສດ ຖະກິດ-ສັງຄົມ ດຣ Chan ໄດ້ພົບປະກັບ ປະທານາທິບໍດີຂອງປະເທດ ກີນີ ໄລບີເຣຍ ແລະ ຊີແອຣາ ລີອອນ ໃນວັນສຸກວານນີ້ ທີ່ເມືອງຫລວງ Conakry ຂອງກີນີ ພວກຜູ້ນຳເຫລົ່ານັ້ນ ໄປເຕົ້າໂຮມກັນ ເພື່ອເສັດສີ້ນການສາງແຜນການຮັບມືສຸກເສີນ ກັບເຊື້ອອີໂບລາ ມູນຄ່າ 100 ລ້ານໂດລາ ທີ່ຈະຮວມທັງການສົ່ງພະນັກງານການແພດ ຫລາຍຮ້ອຍຄົນ ໄປຍັງປະເທດຂອງເຂົາເຈົ້າ ດຣ Chan ກ່າວວ່າ ບັນດາຜູ້ນຳຍັງເຫັນດີໃຫ້ສົ່ງ ກຳລັງຮັກສາຄວາມປອດໄພ ໄປຍັງ ຂົງເຂດຫ່າງໄກໂດດດ່ຽວ ບ່ອນທີ່ສ່ວນໃຫຍ່ຂອງພວກຕິດເຊື້ອອີໂບລາ ໄດ້ຖືກພົບເຫັນ ປະທານາທິບໍດີສະຫະລັດ ທ່ານ Barack Obama ກ່າວໃນວັນສຸກວານນີ້ວ່າ ສະຫະລັດ ກຳລັງຕິດຕາມເບິ່ງນຳຢ່າງໃກ້ຊິດ ສະຖານະການໃນອາຟຣິກກາຕາເວັນຕົກ ກ່ອນກອງ ປະຊຸມສຸດຍອດອາທິດໜ້າ ທີ່ນະຄອນຫລວງວໍຊິງຕັນ ທີ່ຈະມີຜູ້ນຳຂອງອາຟຣິກາ ເກືອບ 50 ຄົນມາປະກອບສ່ວນ ທ່ານກ່າວວ່າ ບັນດາເຈົ້າໜ້າທີ່ອາຟຣິກາ ຈາກປະເທດທີ່ມີ ຄວາມສ່ຽງ ຈະຕ້ອງຖືກກວດເບິ່ງພະຍາດ ກ່ອນເດີນທາງເຂົ້າມາ ສະຫະລັດ ພວກຜູ້ນຳຂອງ ຊີແອຣາ ລີອອນ ແລະໄລບີເຣຍ ໄດ້ລົບລ້າງການເດີນທາງມາປະຊຸມ ສຸດຍອດ ທີ່ນະຄອນຫລວງວໍຊິງຕັນ ເພື່ອຮັບມືກັບການລະບາດຂອງ ອີໂບລາ ການແຜ່ລະບາດຂອງເຊື້ອພະຍາດດັ່ງກ່າວ ຫວ່າງມໍ່ໆມານີ້ ໄດ້ເອົາຊີວິດຄົນໄປ ຫລາຍກວ່າ 700 ຊີວິດແລ້ວ